paragraph_text: Leukemijski (KLL) B-limfociti su mali, na površini sadrže molekule CD5, CD19, CD20, CD21, CD23. Na površini su prisutni i imunoglobulini, ali u manjoj količini nego kod normalnih B-limfocita. KLL limfociti infiltriraju koštanu srž te ometaju stvaranje eritrocita i trombocita, te normalnih limfocita, zbog čega dolazi do povećane sklonosti infekcijama, pojave simptoma anemije te sklonosti krvarenju. Mogu infiltritati ostale organe kao što su limfni čvorovi, jetra, slezena, koža, organe probavnog sustava, mokraćnog sustava ili dišnog sustava.